open-index/open-wikipedia-markdown huggingface dataset:
EM i svømmesport 1947

**EM i svømmesport 1947** (europamesterskapet i svømmesport) ble arrangert i Monte Carlo i Monaco i 1947.

## Medaljetabell

## Referanser
EM i svømmesport 1950

**EM i svømmesport 1950** (europamesterskapet i svømmesport) ble arrangert i Wien i Østerrike i 1950.

## Medaljetabell

## Referanser
Emma Nilsson

**Emma Nilsson** (født 18. november 1993 i Torsby) er en svensk skiskytter og langrennsløper fra Brandsbol i Gräsmark som representerer Bore Biathlon i skiskyting og Brandsbols SK i langrenn.

Nilsson ble tatt ut på det svenske landslaget til EM i skiskyting 2019 i Minsk der hun tok gull i miksstafett, på lag med Mona Brorsson, Martin Ponsiluoma og Sebastian Samuelsson.

Under det svenske mesterskapet i skiskyting 2018 tok hun 1 gull og 1 sølv.

## Referanser


## Eksterne lenker
* 
*
Marija Istomina

**Marija Aleksejevna Istomina** (; født 1997) er en russisk langrennsløper som debuterte i verdenscupen i Davos 9. desember 2017.

Under Junior-VM på ski 2017 i Park City tok Istomina først bronse på 5 km fri teknikk, bak svenske Ebba Andersson og norske Marte Mæhlum Johansen, før hun avsluttet mesterskapet med stafettgull, på lag med Polina Nekrasova, Lidia Durkina og Anna Zjerebjateva.

Istomina tok gull på 10 km fri teknikk under U23-VM på ski 2019 i Lahtis, foran finske Eveliina Piippo og norske Tiril Udnes Weng, og ble tatt ut i den russiske troppen til Ski-VM 2019.

## Eksterne lenker
*
XY Company

**XY Company**, egentlig **New North West Company**, var et kanadisk handelskompani med innretning mot pelshandel 1798-1804. Det fikk sitt navn etter bokstavkombinasjonen som det merket sine varepakker med.

## Tilblivelse
Kompaniet ble dannet i 1798 som et resultat av konflikter innen North West Company. Misfornøyde *hivernants* (overvintrende deleiere) forente seg med pelshandlere i Montréal som ikke hadde fått inngå i Nordvestkompaniet ved dets reorganisadjon i 1795. Alexander Mackenzie forente seg i 1800 med XY-kompaniet, som deretter av almenheten ofta ble kalt *Alexander Mackenzie & Co*.

## Konkurranse på liv og død
Konkurransen med Nordvestkompaniet var intensiv, førte til blodsspille og et økende bruk av rusdrikker som konkurransemiddel om pelsverkene. I 1804 forhandlet imidlertid partene frem en sammenslåing av de begge selskaper under Nordvestkompaniets navn. Deleierne i XY-kompaniet fikk 25 andeler i det nye kompaniet, mens det gamle Nordvestkompaniets deleiere beholdt 75 andeler. Det nye og styrkede selskapett tok nå på alvor opp konkurransen med Hudson Bay-kompaniet.   

## Referanser


## Litteratur
* George Bryce: *The Remarkable History of the Hudson’s Bay Company*, Sampson Low & Co., London 1900, s. 147–153: Chapter VII: *The X Y Company* (Nyopptrykk: Adamant Media Corporation, Chestnut Hill MA 2005, ISBN 1-4212-6989-9 (*Elibron Classics Series*)).
Eveliina Piippo

**Eveliina Piippo** (født 1998) er en finsk langrennsløper som debuterte i verdenscupen i Ruka 24. november 2017.

Piippo tok sølv på 10 km fri teknikk under U23-VM på ski 2019 på hjemmebane i Lahtis, mellom russiske Marija Istomina og norske Tiril Udnes Weng, og ble tatt ut i den finske troppen til Ski-VM 2019.

## Referanser


## Eksterne lenker
* 
* 
*
Rocky Mountain Fur Company

**Rocky Mountain Fur Company** var et pelshandelsforetak som ble dannet i St. Louis i USA i 1822 av William Henry Ashley og Andrew Henry. 

## Tilblivelse
De averterte i byen aviser etter 100 «foretaksomme unge menn … for å følge Missouri River til dens kilde». Blant de som ble med på dette var Jedediah Smith, William Sublette og David Jackson, som i 1826 overtok selskapet. Blant kjente Mountain men som var ansatte av foretaket kan fremheves Jim Beckwourth, Jim Bridger og Kit Carson.

## Rivalitet
Rocky Mountain Fur Company var en rival til Hudson's Bay Company (HBC) og til John Jacob Astors American Fur Company. Delskapet la regelmessig sine *[[rendezvous (pelshandel)|rendezvous]]* nær en av HBCs handelsfaktorier, for å avledreden indianske handelen, og deres pelsjegere gav seg inn på hva som ble betraktet som HBCs territorium ved Snake River, Umpqua River og Rogue River.

## Pelshandelens tilbakegang
Pelshandelens tilbakegang på 1830-tallet og HBCs strategi å ved prisdumping utkonkurrere de amerikanske selskapene i Rocky Mountains gjorde at *Rocky Mountain Fur Company* ble nedlagt i 1833.

## Se også
*American Fur Company
*Missouri Fur Company

## Referanser


## Litteratur
* Don Berry, *A majority of scoundrels: an informal history of the Rocky Mountain Fur Company* (Corvallis: Oregon State University Press, 2006).
Julia Kern

**Julia Kern** (født 1997) er en amerikansk langrennsløper fra Waltham som debuterte i verdenscupen i Québec 19. mars 2017.

Under junior-VM på ski 2017 på hjemmebane i Park City tok Kern bronse for USA på stafetten bak Russland og Italia, på lag med Hailey Swirbul, Hannah Halvorsen og Katharine Ogden.

Kern ble tatt ut i den amerikanske troppen til ski-VM 2019 etter å ha vunnet sitt første nasjonale mesterskap i sprint fri teknikk under USA-mesterskapet på ski 2019 i Craftsbury.

I VM 2023 i Planica gikk hun sammen med Jessie Diggins på USAs lag som tok bronse på lagsprint fristil.

I VM 2025 i Trondheim tok hun sølv på lagsprint der hun gikk på USAs lag sammen med Jessie Diggins.

## Referanser


## Eksterne lenker
*
Folketingsvalget 2019

**Folketingsvalget 2019** var et parlamentsvalg som ble avholdt i Danmark sammen med Grønland og Færøyene (riksfellesskapet) 5. juni 2019. Alle 179 medlemmer av Folketinget var på valg. Av disse ble 2 medlemmer valgt på Færøyene, 2 på Grønland mens de øvrige 175 medlemmene ble valgt i Danmark. Ifølge den danske grunnloven skal det holdes nytt valg innen fire år etter det foregående, og nytt valg blir formelt skrevet ut av regjerende monark. I realiteten er det statsministeren som bestemmer når valget skal skrives ut. Valget ble avholdt ti dager etter europaparlamentsvalget.

Valget resulterte i seier for den røde blokken, som består av parter som støtter Socialdemokratiets leder Mette Frederiksen kandidatur som statsminister. Den røde blokken utgjøres av Socialdemokratiet, Radikale Venstre, Socialistisk Folkeparti, Enhedslisten og de sosialdemokratiske partiene Javnaðarflokkurin på Færøyene og grønlandske Siumut. Blokken sikret seg til sammen 93 av 179 plasser og fikk dermed flertall i Folketinget. 

Samtidig ble oppslutningen til den sittende koalisjonsregjeringen, bestående av Venstre, Liberal Alliance og Det Konservative Folkeparti (med støtte fra Dansk Folkeparti, Nunatta Qitornai og Sambandsflokkurin) redusert til 76 plasser. Dagen etter valget begjærte den sittende statsministeren Lars Løkke Rasmussen regjeringens avskjed til dronning Margrethe, og dronningen ba dermed Mette Fredriksen om å danne en ny regjering.

## Partier som stilte
Flere nye partier deltok i 2019-valget: Nye Borgerlige er et innvandringskritisk, nasjonalkonservativt parti som er imot EU og ønsker lavere skatter. Tidligere Venstre-politiker Klaus Riskær Pedersen startet et parti med sitt eget navn som partinavn. Partiet vil reformere skattesystemet. Partiet Stram Kurs, som vil forby islam i Danmark og utvise ikke-vestlige statsborgere fra landet, samlet også nok underskrifter til å delta i valget.

Følgende partier stilte i folketingsvalget i 2019:

### Danmark

### Færøyene
Følgende partier stilte til valg på Færøyene:

### Grønland
Følgende partier stilte til valg på Grønland:

## Valgkamp
Den røde blokken har stort sett ledet på meningsmålingene, så i mai 2019 sa statsminister Lars Løkke Rasmussen fra Venstre at han godt kunne tenke seg å danne regjering med Socialdemokratiet hvis sittende regjering ikke fikk fortsette. Dagen før valget erklærte han at hans førsteprioritet nå var en blokkoverskridende regjering uten ytterfløypartier.

## Resultat
Valget førte til at rød blokk, bestående av Socialdemokratiet, Radikale Venstre, Socialistisk Folkeparti og Enhedslisten, fikk flertall med 91 mandater. 

Dansk Folkeparti og Liberal Alliance ble to av taperne i valget. Partileder for Liberal Alliance, utenriksminister Anders Samuelsen, ble ikke valgt inn i Folketinget og trakk seg som partileder dagen etter valget.

### Valgresultat etter valgkrets

## Referanser


## Eksterne lenker
*
Laura Gimmler

**Laura Gimmler** (født 5. desember 1993) er en tysk langrennsløper som representerer SC Oberstdorf. Hun debuterte i verdenscupen under Tour de Ski i januar 2015.

Under junior-VM på ski 2013 i Liberec tok Gimmler bronse for Tyskland på stafetten bak Sverige og Russland, på lag med Katharina Hennig, Julia Belger og Victoria Carl.

Gimmler deltok under VM i både 2019 og 2021.

Under vinter-OL 2022 i Beijing, ble hun nummer 33 på 10 kilometer klassisk intervallstart.

I VM 2023 i Planica gikk hun første etappe på Tysklands lag som tok sølv på 4 × 5 km stafett.

Hun tok sin første pallplass i verdenscupen da hun ble nummer tre i sprint klassisk i Cogne 1. februar 2025.

## Referanser


## Eksterne lenker
*
Joci Pápai

**József «Joci» Pápai** (uttales:ˈjot͡si ˈpaːpɒi; født 22. september 1981 i Tata i Ungarn) er en ungarsk sanger, stemmeskuespiller, rapper og gitarist med tilhørighet i romanifolket. Han representerte Ungarn i Eurovision Song Contest 2017 med sangen «Origo» og endte på åttendeplass. Pápai deltok på nytt i Eurovision Song Contest 2019 med sangen «Az én apám».

## Bakgrunn
Pápai begynte med musikk allerede som fireåring, takket være sin storebror som skrev sanger og spilte gitar. Han ble påvirket av 1960- og 1970-årenes musikkstiler, samt rock, pop, soulmusikk og R&B. Han opptrådte første gang for offentligheten i 2005, da han deltok i sesong 2 av talentshowet *Megasztár* på ungarsk TV2. Han røk ut i de innledende rundene, men fikk oppmerksomhet nok til å satse på musikken.

Hans første store suksess kom året etter med låten «Ne nézz így rám». Samme året samarbeidet han med rapperen Majka på låtene «Nélküled» og «Nekem ez jár». Han fikk stor kommersiell suksess i 2015 med «Mikor a test örexik». Senere ga han ut sangen «Elrejtett világ» sammen med sangerne Caramel og Zé Szabó. Han samarbeidet på nytt med Majka på pop-funk-sangen «Senki más».

I 2017 deltok han i *A Dal*, Ungarns nasjonale finale til Eurovision Song Contest. Han vant konkurransen med sin egenkomponerte «Origo» og fikk dermed representere landet i Eurovision Song Contest 2017, der han endte på en åttendeplass. 

I 2019 vant han *A Dal* på nytt, denne gang med låten «Az én apám». Han representerte dermed Ungarn på nytt i Eurovision Song Contest, men ble slått ut i semifinalen 14. mai 2019.

## Diskografi

### Singler

## Se også
*Eurovision Song Contest 2019
*Ungarn i Eurovision Song Contest

## Referanser


## Eksterne lenker
* 
* 
* 
* 
* Pápai Joci – mediaklikk.hu/adal
Leonora (sanger)

**Leonora Colmor Jepsen** (født 1998) er en dansk sanger og låtskriver. Hun vant Dansk Melodi Grand Prix 2019 med låten «Love Is Forever». Hun representerte dermed Danmark i Eurovision Song Contest 2019 i Tel Aviv.

I sangen «Love Is Forever» sang hun på fire språk: engelsk, fransk, tysk og dansk. Bidraget ble nummer 12 av 26 i finalen.

Leonora har tidligere oppnådd tre juniortitler som danmarksmester i kunstløp. Hun har også deltatt i nordiske mesterskap og i junior-VM i kunstløp.

## Referanser


## Eksterne lenker
* 
* 
* 
*
Thomas Adelskov

**Thomas Strecker Lerbak Adelskov** (født 1964) er en dansk politiker. Han var borgermester i Odsherred kommune i tidsrommet 2010–2021. Han representerer Socialdemokratiet.

Adelskov var medlem av Folketinget for Socialdemokratiet fra 1. september 2000 til 31. desember 2009.

## Referanser
 
 
 


## Eksterne lenker
* 
*
Marie Stærke

**Marie Stærke** (født 31. august 1979 i København) er en dansk tidligere lokalpolitiker og borgermester i Køge kommune fra 2018 til og med 2025. Hun representerer Socialdemokratiet.

Stærke var også borgermester i tidsrommet 2007–2013.

## Referanser
 
 
 
 
 


## Eksterne lenker
*
Primærutdrag

I skytevåpen med kammer refererer **primærutdrag** til den første delen av utdraget hvor den brukte hylsen dras et par millimeter ut fra kammeret. Etter primærutdraget kommer sekundærutdraget hvor sluttstykket dras lengre bakover, og hele utdraget avsluttes som regel med utkastet hvor tomhylsen kastes ut av våpenet.

De første millimeterne av utdraget krever svært høy kraft ettersom den brukte hylsen som regel henger litt fast i kammerveggen etter å ha utvidet seg på grunn av høyt trykk og høy temperatur under avfyring. Påliteligheten til primærutdraget avhenger mye av våpenets design, og kan i verste fall skape et problem hvor skytteren ikke klarer å få ut den brukte patronen. Selvladere har ofte ikke en egen bevegelse primærutdrag, men avhenger istedet av å bruke mye kraft for å starte utdraget.

Ulike design er brukt for å sikre pålitelig utdrag i manuelle mekanismer, med de fleste er basert på prinsipp om mekanisk fordel. Rotasjonsbevegelsen i sylinderlåsrifler er et eksempel på at en mekanisk fordel brukes for å lette både kamring og utdrag. Det finnes eksempler på skytevåpen som har som har vært mindre vellykkede grunnet dårlig design rundt primærutdraget, med resultat at tomhylser ofte satt fast i kammeret. Spesielt enkelte pumpe og rettrekkermekanismer er kjent for å krever færre kroppsbevegelser fra skytteren og dermed være raskere, men er ofte også mer komplekse enn en tradisjonell sylinderlåsrifle. Det fins noen eksempler på rettrekkere og pumperifler med dårlig primærutdrag.

## Referanser


## Eksterne lenker
* Video: Eksempler på forskjellige typer primærutdrag
* Video: Demonstrasjon av primærutdrag på Remington 700
Gundelach

**Kai Gundelach**, kjent under artistnavnet **Gundelach**, (født 1989) er en norsk elektronika/pop-musiker. 

Han debuterte med EP-en *Gundelach* i 2016 og ble for den nominert til Spellemannprisen 2016 i klassen popsolist. I mars 2018 ga han ut sitt første album, *Baltus*. For produksjonen av albumet den ble han nominert i klassen årets produsent foran Spellemannprisen 2018. For sitt andre album, *My Frail Body* fra 2020, ble han for tredje gang nominert til Spellemannprisen, denne gangen i klassen elektronika. 

## Diskografi
* *Gundelach* (Cosmos Music, 2016) - EP
* *Baltus* (U OK?, 2018)
* *My Frail Body* (U OK?, 2020)

## Referanser


## Eksterne lenker
*
Roger Joya

**Roger Asakil Joya** (født 31. oktober 1981) er en filippinsk kokk og forretningsmann, kjent for å drive sushirestauranten Sabi Omakase i Stavanger. Sabi Omakase har en Michelin-stjerne. Joya er også medeier i 20 restauranter under Sabi-navnet i Norge.

Joya kom til Norge 17 år gammel, etter at faren hans hadde vært gift med en norsk kvinne i mange år. Han jobbet på Alex Sushi i Oslo før han startet Sabi Omakase i 2011.

Han deltok i verdensmesterskapet i sushi i 2016.

## Referanser
Brynjulf Risnes

**Brynjulf Risnes** (født 1961) er en norsk jurist/advokat og tidligere forsker ved NUPI med Sovjetunionen og russiske forhold som fagfelt.

Risnes er født og vokste opp på stedet Hunn i Namdalen. Han er utdannet jurist fra UiO. Han jobbet i Finansdepartementet og i regelreformgruppen i Forvaltningspolitisk avdeling i Administrasjonsdepartementet. Der var han bl.a. sekretær for det regjeringsoppnevnte Lovstrukturutvalget - NOU 1992: 32 Bedre struktur i lovverket. Han studerte også russisk språk (mellomfag) ved UiO og russisk rett ved universitetet i St. Petersburg. Han arbeidet som forsker ved Norsk utenrikspolitisk institutt (NUPI).  Han har vært advokat i Oslo siden 2006. Han snakker russisk, og har hatt mange saker om  nordområdene.  Etter NUPI spesialiserte han seg særlig innen strafferett og spørsmål tilsluttet immigrasjon. Han har ført saker for norske domstoler på alle nivå og for den europeiske menneskerettsdomstolen i Strasbourg. Risnes ble i 2017 engasjert i forbindelse med Frode Berg-saken. Han har møterett for Høgsterett.

## Bibliografi

* 
* 

## Referanser


## Eksterne lenker
*
Rosbalt

**Rosbalt** (russisk Росбалт) er et russisk nyhets- og analysebyrå med hovedkontor i Moskva og St. Petersburg og representanter i andre russiske byer og i det nære utland. Det ble grunnlagt i 2001. Byrået skal ha hatt spesiell innsikt i hva som hender i offisielle russiske sikkerhetstjenester i Moskva, noe som viste seg da det i januar 2018 rapporterte i Frode Berg-saken.
## Historie
I oktober 2013 avgjorde byretten i Moskva at sertifiseringen for å drive et massemedium var ugyldig fordi Rosbalt hadde lagt ut en video på Youtube med bannskap. Denne avgjørelsen ble opphevet 19. mars 2014. Rosbalt har et visst bånd til russiske overvåkningsorganer i Moskva, og lederen, Natalia Tsjerkessova, er giftet med en tidligere KGB-agent, Viktor Tsjerkessov.

## Referanser


## Eksterne lenker
*   
* rusnations.ru 
* sta-net.ru
Martin Damm (politiker)

**Martin Damm** (født 17. februar 1963 i Skælskør) er en dansk lokalpolitiker for Venstre og borgermester i Kalundborg kommune siden 2010.
I perioden 2014 til 2018 var han formann i Kommunernes Landsforening og igjen fra 2022.

Damm var medlem av kommunestyret i tidligere Gørlev kommune fra 1998 til 2006 og av  kommunestyret i Kalundborg frem til han ble valgt til kommunens borgermester i 2010.

I 2017 ble han ridder av Dannebrogordenen.

## Referanser
Donald Keene

**Donald Lawrence Keene** (japansk: 鬼怒鳴門 *Kiin Donarudo*; født 6. juni 1922 i New York, død 24. februar 2019 i Tokyo) var en amerikanskfødt japanolog.

Keene underviste i mere enn 50 år ved Columbia University og skrev omtrent 25 bøker på engelsk og 30 på japansk.

## Liv og virke
### Bakgrunn
Donald Keene var sønn av en handelsmann som solgte radioapparatdeler til Europa. Da han reiste sammen med faren til Europe for første gang, da han var ni år gammel, ble han interessert i fremmedspråk og begynte å studerte klassisk litteratur og kinesisk ved Columbia University da han var 16 år gammel. Der fikk han en bachelorgrad i 1942. 

Han studerte japansk i United States Navy og arbeidet som tolk og oversetter av dokumenter under Stillehavskrigen; hans oppdrag var blant annet å forhøre japanske krigsfanger. 

### Japanolog
Etter dimittering fortsatte han studiene ved Columbia University, og avsluttet dem i 1947 med en mastergrad. Deretter studerte han ett år til ved Harvard University, samt ett år ved University of Cambridge. Der fikk han en mastergrad til, og var ansatt som lektor mellom 1949 og 1953. Fra 1953 til 1955 studerte han ved Universitetet i Kyoto. Keene hadde to doktorgrader: fra Columbia University (1951) og fra Cambridge University (1978). 

I 1970 ble han innvalgt i American Academy of Arts and Sciences og i 1986 i American Academy of Arts and Letters. Han er mottaker av Den oppadstigende sols orden (2. klasse), av Kulturordenen (2008, som første utlending) og av Litteraturprisen Yomiuri (også som første utlending).

Keene oversatte en rekke japanske forfattere til engelsk, blant andre Yukio Mishima (som han var venner med), Yasunari Kawabata, Kōbō Abe og Osamu Dazai.

### Privat
I 2011 bosatte han seg i Japan, og i 2012 ble han japansk statsborger. Han brukte 鬼怒鳴門 som japansk navn (Kiin Donarudo).

Keene var aldri gift, men adopterte en sønn i 2013, den da 62 år gamle japanske shamisenutøveren Seiki Uehara, som skiftet etternavn til «Kiin» («Keene»).

Keene døde den 24. februar 2019 i Tokyo av hjertesvikt.

### Æresdoktorgrader
* University of Cambridge (1978)
* St. Andrews Presbyterian College (Nord-Carolina, 1990)
* Middlebury College (Vermont, 1995)
* Columbia University (New York, 1997)
* Universitetet i Tohoku (Sendai, 1997)
* Waseda-universitetet (Tokyo, 1998)
* Tōkyō Gaikokugo Daigaku (Tokyo, 1999)
* Keiwa daigaku (Niigata, 2000)
* Kyoto sangyō daigaku (Kyoto, 2002)
* Kyorin-universitetet (Tokyo, 2007)
* Toyo-universitetet (Tokyo, 2011)
* Nihon joshi daigaku (Tokyo, 2012)
* Nishogakusha-universitetet (Kyoto, 2012)
* Doshisha-universitetet (Kyoto, 2013)

I 1999 ble «Donald Keene Center» stiftet i Kashiwazaki i Niigata.

## Verker
* Selvbiografiske essays «Chronicles of My Life in the 20th Century»
## Referanser


## Eksterne lenker
* Keene Center
Jurijus Veklenko

**Jurijus Veklenko** (født 6. juli 1990 i Klaipėda i Litauen), kjent som *Jurijus*, er en litauisk sanger og musiker. Han representerte Litauen i Eurovision Song Contest 2019 i Tel Aviv i Israel med sangen «Run with the Lions».

## Bakgrunn
Jurijus har jobbet med musikk og sang i en årrekke og var blant annet støttevokalist for de litauiske bidragene i Eurovision Song Contest 2013 og 2015. Under den nasjonale finalen i 2017 hadde han hovedvokalen på låten «Get Frighten» med dragartisten Lolita Zero.

I 2019 vant han *Eurovizijos Atranka*, Litauens uttak til Eurovision Song Contest, med sangen «Run with the Lions». Gjennom seieren fikk han representere landet i Eurovision Song Contest i mai 2019. I januar 2019 ble Litauen trukket til å delta i semifinale 2 av Eurovision Song Contest. Semifinalen ble arrangert i Expo Tel Aviv i Israel torsdag 16. mai, og Litauen hadde startnummer 13. Veklenko ble imidlertid ikke blant de ti beste i semifinalen, og kvalifiserte seg dermed ikke til finalen lørdag 18. mai.

## Referanser


## Eksterne lenker
* 
*
Andy Griffiths

**Andrew Noel «Andy» Griffiths** (født 3. september 1961 i Melbourne) er en australsk barnebokforfatter. 

Griffiths studerte engelsk litteratur ved Monash University 1980–1984. Hans første utgitte bok var *Just Tricking!* fra 1997. Han har utgitt over 30 bøker som er solgt i over fem millioner eksemplarer.
 
I Norge er han særlig kjent for bokserien *Gutta i trehuset* (original *treehouse series*) som er illustrert av Terry Denton. 

## Bibliografi

; «Bad books» 
* *[[The Bad Book]]* (2004)
* *[[The Very Bad Book]]* (2010)

; Gutta i trehuset 
* *Gutta i trehuset med 13 etasjer* (*The 13-Storey Treehouse* 2011)
* *Gutta i det enda større trehuset med 26 etasjer* (*The 26-Storey Treehouse* 2012)
* *Gutta i det enorme trehuset med 39 etasjer* (*The 39-Storey Treehouse* 2013)
* *Gutta i det du-tror-det-ikke-før-du-får-se-det store trehuset med 52 etasjer* (*The 52-Storey Treehouse* 2014)
* *Gutta i trehuset med 65 etasjer* (*The 65-Storey Treehouse* 2015)
* *Gutta i trehuset med 78 etasjer blir filmstjerner* (*The 78-Storey Treehouse* 2016)
* *Gutta i trehuset med 91 etasjer sitter barnevakt i en bagett* (*The 91-Storey Treehouse* 2017)
* *Gutta i trehuset med 104 etasjer* (*The 104-Storey Treehouse* 2018)
* *Gutta i trehuset med 117 etasjer* (*The 117-Storey Treehouse* 2019) 
* *The Tree House Fun Book* (2016)
* *The Tree House Fun Book 2* (2017)
* *Terry's Dumb Dot Story: A Treehouse Tale* (2018)
* *The Tree House Fun Book 3* (2018)

; «Bum»-serien 
* *The Day My Bum Went Psycho*  (2001) 
* *Zombie Bums from Uranus* (2003) 
* *Bumageddon: The Final Pongflict* (2005) 

; «A&T's World of Stupidity»-serien
* *[[What Bumosaur is That?]]* (2007) 
* *What Body Part is That?* (2011)

; Billedbøker 
* *Stinky Stories*, illustrert av Jeff Raglus
* *Fast Food and No Play Make Jack a Fat Boy* (2006)
* *The Big Fat Cow That Goes KAPOW!* (2008)
* *The Naked Boy and the Crocodile* (2011)
* *Andypedia* (2012)
* *Once Upon a Slime* (2013)
* *The Cat, the Rat, and the Baseball Bat* (2013)
* *Ed and Ted and Ted’s Dog Fred* (2014)

## Referanser


## Eksterne lenker
* 
* 
*
Kanadabalsam

**Kanadabalsam** (*balsamum canadense*) er en klar, gulaktig kvae som utvinnes av balsamedelgran (*Abies balsamea*) ved å tappe ut barkens dyneformig oppsvulmede harpiksbeholdere. Den er tidligere brukt til fremstilling av finere lakker og kitt.

Kanadabalsam har også vært brukt i mikroskopisk teknikk, oppløst i toluen eller xylen, men er nå avløst av syntetiske harpikser.

## Referanser
Deltarune

***Deltarune*** er et videorollespill utviklet av Toby Fox. Spilleren kontrollerer et menneske, Kris, i en verden hvor monstre lever på overflaten av Jorden. Kris og en klassekompis, Susie, faller fra «den lyse verden» til et sted kjent som «den mørke verden» hvor de møter Ralsei, som informerer dem om at de er helter som er ment å gjenopprette balansen i verdenen.

Spilleren navigerer hovedsakelig gjennom kampsystemet, gjennom forskjellige typer «bullet hell»-angrep fra fiender. Kampene i spillet kan avgjøres fredelig eller gjennom vold. Grafikken i spillet har fellestrekk med japanske rollespill som *[[Earthbound]]*, *[[Mario & Luigi: Superstar Saga]]* og *[[Chrono Trigger]]*.

Spillet er delt opp i flere kapitler, der de to første kapitlene ble lansert gratis. Første kapittel (*Deltarune Chapter 1*) ble lansert den 31. oktober 2018 til Microsoft Windows og MacOS, og den 28. februar 2019 til Nintendo Switch og PlayStation 4. Kapittel 2 ble lansert den 17. september 2021 til Windows og macOS, og til Nintendo Switch og PlayStation den 23. september 2021. Kapittel 3 og 4 ble utgitt sammen 5. juni 2025. Kapittel 5 skal komme ut i 2026, og sju kapitler er planlagt totalt.

*Deltarune* har likheter og delte figurer med Fox' forrige spill, *[[Undertale]]* (som *Deltarune* er et anagram av), men handlingen foregår ikke i samme verden, ifølge Fox. Utviklingen av *Deltarune* begynte allerede i 2012. Ifølge Fox fikk han idéen til spillet i en feberdrøm han hadde i 2011, hvor han så slutten på et videospill han måtte lage.

## Handling
Spillet foregår i et annet univers enn *Undertale*, med en annen handling og nye omgivelser. Spilleren styrer Kris, en tenåring som sammen med klassekameraten Susie og prinsen Ralsei utforsker såkalte «mørke verdener». Fortellingen er delt inn i fire kapitler (per 2025), der gruppen gjentatte ganger trekkes inn i nye verdener, møter ulike allierte og motstandere og forsøker å lukke de «mørke fontenene» som holder verdenene åpne.

## Referanser


## Eksterne lenker
*
Niels Emil Hörup

**Niels Emil Hörup** (født 12. juni 1963) er en dansk lokalpolitiker for Venstre. Han var borgermester i Solrød kommune 2006–2021.

## Referanser
Environmental Health Trust

**Environmental Health Trust** (**EHT**) er en tankesmie etablert i 2007.

EHF ledes av den amerikanske epidemiologen Devra Lee Davis som sammen med den franske forskeren David Servan-Schreiber grunnla tankesmien. Det uttalte formålet er å øke oppmerksomheten rundt det som hevdes å være helserisiko ved mobilstråling. Servan-Schreiber ble i 1992 diagnostisert med hjernekreft. Han ble operert flere ganger, men døde i 2011.

Organisasjonen er en av flere som har gått til søksmål mot Federal Communications Commission (FCC) i et forsøk på å tvinge gjennom en oppdatering av sikkerhetsvurderingene i forkant av masseutrulling av 5G. EHT har også forsøkt å stanse utbygging av mobilantenner.

## Referanser


## Eksterne lenker
*
Slaget ved Aiken

**Slaget ved Aiken** (også kjent som **Trefningen ved Aiken**) fant sted 11. februar 1865 da general William Tecumseh Sherman krysset Sør-Carolina. Hovedkommandantene var generalmajor Hugh Judson Kilpatrick for unionen og generalmajor Joseph Wheeler for de konfødererte. Wheeler klarte å vinne en liten seier over Kilpatrick. I nyere tid blir det årlig gjenskapt i den siste hele helgen i februar.

## Referanser


## Videre lesing

*Boylston, Jr., Raymond P. *Battle of Aiken*. Self-published, 2003.
*Jones, Wayne R. and Thomas D. Perry. *Ten Minutes of Blind Confusion: The Battle of Aiken Kilpatrick vs. Wheeler February 11, 1865*. Create Space, 2011.
*Rigdon, John C. *The Battle of Aiken*. Powder Springs, Georgia: Eastern Digital Resources, 1998
*Vandevelde, Isabel R. *The Battle of Aiken*. Aiken, South Carolina: Art Studio Press, 1997.
David O. Carpenter

**David Orlo Carpenter** (født 27. januar 1937) er en amerikansk professor i miljømedisin ved State University of New York at Albany hvor han er direktør ved Institutt for Helse og Miljø. Han er medredaktør (sammen med Peter Sly) for det akademiske tidsskriftet *Reviews on Environtmental Health*, og medredaktør av tidsskriftet *Environmental Pollution*.

## Utdanning
Carpenter tok graden MD ved Harvard University i 1964.

## Vitenskapelig arbeid

Carpenter har forfattet mer enn 370 fagfellevurderte publikasjoner og seks bøker. Hans forskning inkluderer studier på ugunstig virkninger av hydraulisk oppsprekking, oppdrettslaks, og elektromagnetiske felt,

## Elektromagnetisk stråling

Carpenter har uttalt at "opp til 15 prosent" av tilfeller av barnekreft kan være forårsaket av eksponering for magnetiske felt fra kraftledninger. I 2007 var han sammen med den amerikanske forskeren Cindy Sage initiativtaker til rapporten *BioInitiative Report* som går kraftig ut mot etablerte grenseverdier for elektromagnetisk stråling. Rapporten som ble gitt ut på nytt i 2012 har blitt karakterisert som pseudovitenskapelig av ledende eksperter på fagområdet. I 2019 deltok Carpenter i en reportasjeserie for den russiske propagandakanalen Russia Today hvor han advarte mot innføring av 5G-teknologi.

## Referanser
Hageballblom

**Hageballblom** (*Trollius x cultorum*) er en flerårig plante i soleiefamilien. Det er en dyrket form (hybrid) av ballblom med guloransje blomster.

## Referanser
Antti Ojansivu

**Antti Ojansivu** (født 14. mai 1993 i Tammerfors) er en finsk langrennsløper som representerer Jämin Jänne og debuterte i verdenscupen i Lahtis 3. mars 2012.

Under Junior-VM på ski 2011 i Otepää tok Ojansivu bronse for Finland på stafetten bak Norge og Russland, på lag med Sami Lähdemäki, Iivo Niskanen og Perttu Hyvärinen.

Ojansivu ble tatt ut i den finske troppen til Ski-VM 2019.

## Referanser


## Eksterne lenker
*
Tropisk skog

**Tropisk skog** er en samlebetegnelse for en rekke ulike skogstyper:

* Tropisk regnskog
* Tropisk lauvfellende skog
* Monsunskog
* Tåkeskog
* Montan regnskog
* Mangrove
Slaget ved Anderson

**Slaget ved Anderson** var en mindre trefning under den amerikanske borgerkrigen som ble utkjempet i Anderson County, Sør-Carolina 1. mai 1865.  Slaget var et av de siste krigen og fant sted tre uker etter at Robert E. Lee overga seg til overga seg til Ulysses S. Grant i Appomattox tinghus.

## Referanser


## Eksterne lenker
*Battle of Anderson
Joni Mäki

**Joni Mäki** (født 1995) er en finsk langrennsløper som representerer Pyhäjärven Pohti. Han debuterte i verdenscupen i Lahtis 1. mars 2014.

Under Junior-VM på ski 2014 i Val di Fiemme tok Mäki bronsemedalje i sprint fri teknikk, bak franske Jean Tiberghien og svenske Oskar Svensson.

Mäki ble tatt ut i den finske troppen til Ski-VM 2019 og 2021. I Oberstdorf tok han sølv på lagsprint i fri teknikk med Ristomatti Hakola.

Han tok sølv på lagsprint i klassisk teknikk under vinter-OL 2022 der han gikk sammen med Iivo Niskanen.

I verdenscupen har Mäki sammenlagt tre pallplasseringer; én fra individuell sprint og to fra stafetter.

## Referanser


## Eksterne lenker
*
RBG (film)

***RBG*** er en dokumentarfilm fra  om den amerikanske høyesterettsdommeren Ruth Bader Ginsburg. Dokumentaren forteller historien om hvordan Ruth Bader Ginsburg trosset alle kjønnsnormer på sin ferd mot dommerstillingen i USAs høyesterett. På veien fra Harvard-student til Populærkultur-ikon kjempet hun for at kvinner skulle bli behandlet på lik linje med menn i arbeidslivet. Filmen forteller også om Ginsburgs privatliv og ekteskapet med Martin Ginsburg, som døde av kreft i 2010.

Filmen ble produsert av Betsy West og Julie Cohen. Den hadde verdenspremiere på Sundance filmfestival 21. januar 2018 og fikk senere kinoutgivelse i USA. Filmen fikk god kritikk og ble nominert til to Oscar-priser for beste dokumentarfilm og beste sang («I'll Fight»).

Låten «I'll Fight», som spilles under rulleteksten, ble skrevet av Diane Warren og spilt inn av Jennifer Hudson.

## Handling
Filmen er en biografisk skildring av Ginsburg fra hennes fødsel i Brooklyn i New York, som første generasjon amerikansk-jødisk familie, hennes utdannelse og påfølgende karriere som professor, utnevnelsen til det føderale rettsvesenet av president Jimmy Carter og endelig hennes utnevnelse til den amerikanske Høyesterett av president Bill Clinton. Ginsburg studerte til en bachelorgrad ved Cornell University, hvor hun møtte den fremtidige ektemannen sin, Martin Ginsburg, og de forble gift til hans dødsfall i 2010. Deretter studerte hun ved Harvard Law School, før hun gikk over til Columbia Law School. Samtidig startet Martin Ginsburg en vellykket karriere som advokat i New York City. 

Blant de mange sakene Ginsburg representerte, var Sharron Frontiero, en kvinne som møtte diskriminering i det amerikanske United States Air Force, og en mannlig aleneforelder som ble nektet trygdeytelser som normalt bare ble betalt til enslige alenemødre. Ginsburg argumenterte for disse sakene på 1970-tallet, da kjønnsdiskriminering var mer utbredt i det amerikanske samfunnet.

## Referanser


## Eksterne lenker
*
San Jacinto (Masbate)

**San Jacinto** (*Bayan ng San Jacinto*) er en kommune på Filippinene. Kommunen tilhører provinsen Masbate. Folkemengden var på  innbyggere i 2015.

Kommunen ligger på øya Ticao.

## Arkeologi, økologi
Kommunen utgjør en stor del av Ticao, som betegnes som et distinkt *arkeologisk landskap*, med tusener og prekoloniale artefakter som for eksempel *Rizal * stone med baybayininskripsjon, *Ticao gold spike teeth*, begravelsesurner av varierende utforminger og størrelser, jadekjeder, klippeuthugninger av menneskeansikter, og  *Ticao-petrografene*. Mange av funnene smykker som interiørelementer boliger på øya. 

Øya er også en *ecological frontier* for bevaringen av skater. På øye finnes en sjelden og utryddelsestruet art av visayavortesvin (sus cebifrons).

## Barangayer
San Jacinto er inndelt i 21 barangayer. 

## Referanser




## Kilder
* 2015 Census of Population and Housing Report Philippine Statistics Authority
San Pascual (Masbate)

**San Pascual** er en filippinsk kommune i provinsen Masbate. Den ligger nord på øya Burias,og omfatter også de mindre øyene Busing, Templo (eller Iniwaran) og seks ubefolkede og enda mindre øyer. San Pascual hadde  innbyggere i 2015.

## Barangayer
San Pascual er inndelt i 22 barangayer per 30. september 2019.

## Referanser
Manuel Lisa

**Manuel Lisa** (født 8. september 1772 i New Orleans, død 12. august 1820 i Saint Louis) var pelshandler og grunnlegger av Missouri Fur Company.

## Liv og virke
### Bakgrunn

Lisa ble født i en spansk kolonitjenestemannsfamilie i Nueva Orleans som da var i spansk Louisiana. Hans foreldre var fra Murcia i Spania. Som tenåring begynte han å handle med skinn og pelsverk. 

### Handelspionér
Ved det at han i 1796 giftet seg med Polly Charles Chew, en svært formuende enke, og slik skaffet han seg en betydelig startkapital. Han kunne derfor kjøpe seg en egen elvebåt og foretok med den handelsferder langs Mississippifloden. Han klarte ved hjelp av farens politiske kontakter i 1802 å utvirke enerett av det franske keiserdømme for handel med osageindianene.

Lisa deltok i forberedelsene til Lewis og Clarks ekspedisjon og ble samtidig inspirert til en egen. Fra og med 1807 foretok Lisa jevnlige reiser opp langs Missourifloden og dens bielver, med hovedformål å finne fortsatt uutnyttede handelsmuligheter og gode steder å anlegge handelsstasjoner på. På sin første reise grunnla han sammen med William Morrison og Pierre Menard en handelsstasjon ved Bighorn Rivers munning i Montana. Stedet ble befestet på grunn av trusselen fra svartfotindianernes konføderasjon, og blv senere kjent som Fort Raymond.

### Selskapsdannelse
Lisa grunnla i 1809 St.Louis Missouri Fur Company sammen med William Clark, Andrew Henry, Pierre og Auguste Chouteau, Pierre Menard og andre. Med den kapital som ble tilført av hans formuende kompanjonger kunne 350 personer ansettes for handelskompaniets første pelsoppkjøpsekspedisjon. Dermed kunde Lisa og hans kompanjonger utkonkurrere astorianerne i Missouriområdet.

På 1809 års reise ble det etablert handelsforbindelser med arikaraer, hidatsaer og mandaner. Derimot mislyktes Andrew Henry og Pierre Menard med å inngå handelskontakter med svartfotindianerne. De ble angrepet av indianerne ved Three Forks og tvunget til panikkartet flukt.

### Nebraska
Lisa fikk amerikansk statsborgerskap og ble derigjennom den første representanten for USA som bosatte seg i Nebraska, der han bygde Fort Lisa i nærheten av den nåværende by Omaha. William Clark, som var guvernør for Missouriterritoriet, utnevnte i 1814 Lisa til USAs offisielle representant for kontaktene med de indianske urbefolkninger som bodde i området. 

Samme år giftet Lisa seg for andre gang, nå med en kvinne fra omahastammen. Han rakk å ta seg ytterligere en hustru, Mary Hempstead Keeney, som tilbragte vinteren 1819-20 i Fort Lisa med ham. Hun syntes imidlertid at tilværelsen i Nebraska var for spartansk om vinteren og overtalte våren 1820 Lisa til å bosette seg i Saint Louis, der han døde sensommeren samme år.

## Referanser


## Litteratur
* Walter Bond Douglas, *Manuel Lisa. With hitherto unpublished material, annotated and edited by Abraham P. Nasatir* (New York, Argosy-Antiquarian, 1964).
* Richard E. Oglesby, *Manuel Lisa and the opening of the Missouri fur trade* (Norman: University of Oklahoma Press, 1963).
Missouri Fur Company

**Missouri Fur Company** var et amerikansk pelshandelsselskap som ble grunnlagt i St. Louis vinteren 1808-1809 på initiativ av Manuel Lisa.  

## Saint Louis Missouri Company 1808-1812
Selskapet som først gikk under navnet **St. Louis Missouri Fur Company** fikk som lederskap blant annet Jean Pierre Chouteau, William Clark, William Morrison og Andrew Henry. Det nye kompaniet kunne utnytte sine kontakter med guvernør Meriwether Lewis for å få regjeringskontrakt for elvetransporter. Man bygde også fort som baser for sin virksomhet langs Missouri River og Platte River. Under Andrew Henrys ledelse utsendte kompaniet også ekspedisjoner til Rocky Mountains. 

Idéen bak Manuel Lisas selskap var å selv utruste og utsende pelsjegere, i stedet for å bygge på handel med indianerne. Lisa så nemlig at prærieindianerne og indianerne i Rocky Mountains fremfor alt var blitt jaktende hestefolk, som ikke var interesserte i å bedrive beverfangst. 1812 års krig skapte problemer for **St. Louis Missouri Fur Company** og selskapet ble oppløst i 1812.

## Missouri Company 1819-1824
Manuel Lisa opprettet i 1819 et nytt selskap med damme eiere under navnet **Missouri Fur Company**.  Etter Lisas død i 1820 ble det reorganisert tril tross for vanskeligheter med kapitalforsørgingen. Konkurranse med andre pelshandelsselskaper, blant annet fra Andrew Henrys Rocky Mountain Fur Company, skadet lønnsomheten. I 1823 ble en av selskapets ekspedisjoner overfalt av svartfotsindianere, og deres feller, hester og pelsverk stjålne. Det økonomiske tapet førte til at selskapet ble likvidert i 1824.

## Referanser


## Litteratur
*
*
*
*
*
*
*
*
*
*
*
*

## Se også
*American Fur Company
*Rocky Mountain Fur Company

## Eksterne lenker
* St. Louis Missouri Fur Company: Articles of Association - Bolagsartiklarna 1809
Columbia Fur Company

**Columbia Fur Company** var et amerikansk pelshandelsselskap basert i St. Louis som virket i perioden 1821-1827.

## Etablering
Selskapet ble opprettet i 1821 da Hudson's Bay Company og North West Company ble sammenslått og et stort antall pelshandlere ble fristilt. Kenneth McKenzie, William Laidlaw og Daniel Lamont dannet da Columbia Fur Company som et konkurrerende selskap. Ettersom alle tre var britiske undersåtter arrangerte de at virksomheten offisielt ble drevet av *William P. Tilton & Co.*, et amerikansk selskap basert i Saint Louis.

## Handelsområde
Den første etableringen var ved Minnesota River der man bygde fire handelsstasjoner for å konkurrere med American Fur Company. Flere handelsstasjoner ble bygd også ved Lake Traverse på grensen till nåværende Sør-Dakota og ved Green Bay i nåværende Wisconsin.  

Virksomheten strakk seg snart mot vest, og i 1823 bygde man et handelsfaktori, Fort Tilton, ved mandanenes landsbyer ved Missourifloden. Snart var man ivrige deltagere i handelen med siouxer og cheyenner på den nordlige prærie. For å konkurrere med Pierre Choteau jr. og andre pelshandlere fra Saint Louis bygde selskapet flere handelsstasjoner ved Missourifloden. Den største av disse var Fort Tecumseh ved Bad Rivers utløp i Missouri. Alle kunne forsørges med handelsvarer fra kompaniets hovedkontor ved Lake Traverse, beliggende på landet mellom Red River, som rant nordover til Hudson Bay, og Minnesota River, som rant sørøstover til Mississippifloden.

## Avvikling
Selskapet ble i 1827 kjøpt av John Jacob Astor og omorganisert som *Upper Missouri Outfit* av American Fur Company med kjernevirksomheten lagt til mandanlandsbyene på Missouris midtre partier. Kenneth McKenzie ble avdelingsjef og bygde Fort Floyd, snart endret til Fort Union, ved elven Yellowstones munning.

## Referanser


## Litteratur
* Barbour, Barton H. (2001). *Fort Union and the upper Missouri fur trade .* Norman: University of Oklahoma Press.
* Chittenden, Hiram Martin (1902). *The American Fur Trade of the Far West.* New York: Francis P. Harper.
* Jones, Evans (1966). *Citadel in the Wilderness.* Minneapolis: University of Minnesota Press.
* Robertson, Roland G. (1999). *Competitive Struggle: America's Western Fur Trading Posts, 1764-1865.* Caldwell, Idaho: Caxton Press.
* Wishart, David J. (1979). *The Fur Trade of the American West 1807-1840.* University of Nebraska Press.
Cindy Sage

**Cindy Sage** (født 19. februar 1957) er en amerikansk akademiker og aktivist. Hun innehar den akademiske graden MA. Hun driver sitt eget selskap hvor hun tilbyr rådgiving om stråling fra mobiltelefoni, trådløse nett og smarte strømmålere.

Sage har i en årrekke forfektet et syn på helserisiko ved mobilstråling som går mot anbefalingene fra nasjonale helsemyndigheter og Verdens helseorganisasjon. I 2007 var hun sammen med den amerikanske forskeren David O. Carpenter initiativtaker til rapporten *BioInitiative Report* som går kraftig ut mot etablerte grenseverdier for elektromagnetisk stråling. Rapporten har blitt karakterisert som pseudovitenskapelig av ledende eksperter på fagområdet. Den ble utgitt på nytt i 2012 uten at kritikken mot den ble kommentert.

I 2009 var Sage blant deltakerne på et seminar på Seletun i Bergen, et kurssted eid av Norges Miljøvernforbund. Vertskap for seminaret var Sissel Halmøy som er leder for organisasjonen Folkets Strålevern som er en pasientorganisasjon for personer som mener å ha diagnosen el-overfølsomhet, samt Kurt Oddekalv i Norges Miljøvernforbund. Andre deltakere på seminaret var Olle Johansson, Carl F. Blackman og Devra Lee Davis. Samme år deltok hun på en annen konferanse i Stavanger som også var arrangert av Norges Miljøvernforbund, og hvor Anders Smith fra Helsedirektoratet deltok.

I 2017 fikk Sage trykket en kommentarartikkel i tidsskriftet *Child Development* sammen med den italienske forskeren Ernesto Burgio. I artikkelen pekes det på elektromagnetiske felt som en årsak til autisme og hyperaktivitet. Artikkelen har fått kritikk for å fremme pseudovitenskap og for ikke å ha oppgitt interessekonflikter. De to britiske forskerne David R. Grimes og Doroty V. M. Bishop gikk i en artikkel ut med kritikk av tidsskriftets redaktør for å ha trykket artikkelen, og beskrev publiseringen som et eksempel på utfordringen ved å skille mellom god og dårlig forskning.

## Referanser
Bare i svart

***Bare i svart*** (italiensk originaltittel: *Ehi amico ... c'è Sabata Hai chiuso!*) er en italiensk spagettiwestern  fra 1969 regissert av Gianfranco Parolini. Den er den første av tre filmer om Sabata, og fikk to oppfølgere *[[Adios Sabata]]* (1970) og *[[Men Sabata var ikke død]]* (1971)

## Handling
I byen Daughtery stjeler en gruppe tyver, forkledd som soldater fra den amerikanske hæren, en safe med 100 000 dollar av militærets penger. I løpet av ranet blir Sabata venn med Carrincha, en tidligere krigsveteran. Sabata jager vekk tyvene, og returnerer alle pengene, og aksepterer en belønning på 5 000 dollar fra militæret. Senere møter han Banjo (spilt av William Berger) som påstår å kjenne Sabata fra tidligere. Stengel, dommer O'Hara og Ferguson klager over at alle pengene har kommet til rette igjen. De fant på dette tyveriet for å bruke pengene til å kjøpe et område som snart skal brukes for å bygge en ny jernbane, noe som kommer til å øke verdien av området betraktelig.

Stengel gir en mann ved navn Oswald i oppdrag å drepe de som stod bak ranet, og kvitte seg med alle bevisene på at de var involvert. Men Sabata bekrefter Stengels involvering i ranet, og går til Stengels ranch for å kreve 10 000 dollar fra ham. Han rir inn til ranchen, men Stengels håndlangere skyter mot vognen han sitter i. For dette sviket krever Sabata må 20 000 dollar før han kjører av gårde. Kort tid senere tar Stengels håndlangere ham i bakhold på Sabata, men han dreper angriperne. Deretter hever han prisen til 30 000 dollar. Ferguson ansetter en serie leiemordere for å bli kivtt Sabata, men heller ikke dette lykkes. Sabata hever deretter prisen til hele 60 000 dollar, og krever at alle pengene skal leveres dagen etter.

## Medvirkende
* Lee Van Cleef - Sabata
* William Berger - Banjo
* Ignazio Spalla - Carrincha
* Aldo Canti - Indio/Alley Cat
* Linda Veras - Jane
* Franco Ressel - Stengel
* Antonio Gradoli - Ferguson
* Claudio Undari - Oswald
* Gianni Rizzo - Judge O'Hara

## Referanser


## Eksterne lenker
*
Aiken (Sør-Carolina)

**Aiken** er en by i og fylkessete i Aiken County i den amerikanske delstaten Sør-Carolina.  Byen ble grunnlagt i 1835.
__NOTOC__
## Historie
Slaget ved Aiken fant sted 11. februar 1865 under den amerikanske borgerkrigen.

## Befolkningsutvikling

## Kjente personer fra Aiken
*Charles Simpkins, friidrettsutøver

## Referanser


## Eksterne lenker
*
Henrik Hvidesten

**Henrik Hvidesten** (født 1978) er en dansk lokalpolitiker for Venstre og borgermester i Ringsted kommune fra 2014 til han trakk seg i 2024.

Hvidesten har jordbruksøkonomiutdannelse fra Det Biovidenskabelige Fakultet for Fødevarer, Veterinærmedicin og Naturressourcer.

## Referanser
EM i svømmesport 1966

**EM i svømmesport 1966** (europamesterskapet i svømmesport) ble arrangert i Utrecht i Nederland i 1966.

## Medaljetabell

## Referanser
EM i svømmesport 1970

**EM i svømmesport 1970** (europamesterskapet i svømmesport) ble arrangert i Barcelona i Spania i 1970.

## Medaljetabell

## Referanser
EM i svømmesport 1985

**EM i svømmesport 1985** (europamesterskapet i svømmesport) ble arrangert i Sofia i Bulgaria i 1985. Europamesterskapets første vannpoloturnering for kvinner ble avholdt i Oslo.

## Medaljetabell

## Referanser
Sprint-EM i svømming 1991

**Sprint-EM i svømming 1991** (europamesterskapet i kortbanesvømming) ble arrangert i Gelsenkirchen i Tyskland i 1991.

## Medaljesammendrag
### Menn

### Kvinner

## Medaljetabell

## Referanser
Kortbane-EM i svømming 1999

**Kortbane-EM i svømming 1999** (europamesterskapet i kortbanesvømming) ble arrangert i Lisboa i Portugal i 1999.

## Medaljetabell

## Referanser
EM i stuping 2009

**EM i stuping 2009** (europamesterskapet i stuping) ble arrangert i Torino i Italia i 2009.

## Medaljetabell

## Referanser
EM i sportsklatring 1992

**EM i sportsklatring 1992** (europamesterskapet i sportsklatring) ble arrangert i Frankfurt i Tyskland i 1992.

## Medaljetabell

## Referanser
EM i sportsklatring 1996

**EM i sportsklatring 1996** (europamesterskapet i sportsklatring) ble arrangert i Paris i Frankrike i 1996.

## Medaljetabell

## Referanser
EM i stuping 2013

**EM i stuping 2013** (europamesterskapet i stuping) ble arrangert i Rostock i Tyskland i 2013.

## Medaljetabell

## Referanser
730.no

**730.no** er et norsk nettmagasin som dekker musikk, film, TV-serier og popkultur fra inn- og utland. 730.no ble startet av Gisle G. Stokland i 2008. Siden 2014 har Janne Monsen Tveit vært ansvarlig redaktør.

## Eksterne lenker
*
Yukiya Satō

**Yukiya Satō** (; født 19. juni 1995 i Ishikari) er en japansk skihopper som representerer Megmilk Snow Brand Ski Team.

## Karriere
Satō representerte Japan i Vinter-OL for ungdom 2012 i Innsbruck, der han tok individuell bronsemedalje og endte på 5.-plass i lagkonkurransen, på lag med Sara Takanashi og Gō Yamamoto.

Han debuterte i verdenscupen i skihopping den 24. januar 2015 i Sapporo i 2014/15-sesongen, hvor han endte på en 39.-plass. 7. desember 2019 tok han sin første seier i verdenscupen i russiske Nizhny Tagil.

I Ski-VM 2019 i Seefeld var han på det japanske laget som tok bronsemedalje i stor bakke, bak Tyskland og Østerrike, på lag med Daiki Itō, Junshirō Kobayashi og Ryōyū Kobayashi.

## Referanser


## Eksterne lenker
*